**** **R O M Â N I A (nu produce efecte juridice)\***

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**Inițiator:**

**CONSILIERII LOCALI**

|  |  |
| --- | --- |
| **Suciu Horațiu-PNL** | **Tamasi Zsolt-Jozsef-UDMR** |
| **Șarlea Horea Arthur-PNL** | **Portik Vilmos-Laszlo-UDMR** |
| **Gyorgy Alexandru-PNL** | **Szabo Peter – UDMR** |
| **Voicu Bogdan Costin- PNL** | **Frunda Csenge Orsolya- UDMR** |
| **Pescar Radu-Mircea-PMP** | **Kelemen Attila-Marton-UDMR** |
| **Kiss Zoltan – PMP** | **Berecki Sandor-UDMR** |
| **Maior Sergiu-Claudiu - Pro România** | **Kakassy Blanka-UDMR** |
| **Moldovan Călin – Pro România** | **Iszlai Tamas-UDMR** |
| **Papuc Sergiu-Vasile – PSD** | **Jakab Istvan Attila – UDMR** |
| **Pui Sebastian-Emil – PSD** | **Szabo Arpad – UDMR** |
| **Papai Laszlo Zsolt – POL** | **Venczi Vidor Janos – UDMR** |
| **Mureșan Adrian - POL** |  |

**P R O I E C T DE H O T Ă R Â R E**

**din \_\_\_\_\_\_\_\_\_\_\_\_\_\_\_\_\_\_\_\_\_ 2023**

***privind constituirea Municipiului Târgu Mureș*** ***prin Consiliul Local ca parte civilă în dosarul penal nr. 91/P/2021 al Parchetului de pe lângă Inalta Curte de Casație si Justiție - Direcția Națională Anticorupție - Serviciul Teritorial Mureș***

***Consiliul Local al Municipiului Târgu Mureș, întrunit în ședința \_\_\_\_\_\_\_\_\_\_,***

**Având în vedere:**

Referatul de aprobare nr. 72314/104 din 09.11.2023 întocmit și inițiat de consilierii locali din cadrul Consiliului Local Târgu Mureș, cu privire la proiectul de hotărâre privind constituirea Municipiului Târgu Mureș prin Consiliul Local ca parte civilă în dosarul penal nr. 91/P/2021 al Parchetului de pe lângă Inalta Curte de Casație si Justiție - Direcția Națională Anticorupție - Serviciul Teritorial Mureș;

Adresa  DNA - Serviciul Teritorial Mureș, înregistrată la Municipiul Târgu Mureș sub nr. 69644/26.10.2023**;**

Raportul de specialitate al Direcţiei Juridice, Contencios administrativ și Administratie publică locală înregistrat sub nr. \_\_\_\_\_\_\_\_\_\_\_\_\_\_\_\_\_\_\_;

Raportul Comisiilor de specialitate din cadrul Consiliului local al Municipiului Târgu Mureş;

**În temeiul prevederilor**

-art. 19 si art. 20 din Codul de procedură penală ;

- art. 129 alin. 1 și alin. 14 şi art. 196 alin. 1 lit. a, art. 163 alin. 1, art. 152 alin. 4, art. 154 alin. 6 din OUG nr. 57/2019 privind Codul administrativ, cu modificările şi completările ulterioare;

**HOTĂRĂȘTE**:

**Art. 1.** Se aprobă constituirea Municipiului Târgu Mureș prin Consiliul Local ca parte civilă în dosarul penal nr. 91/P/2021 al Parchetului de pe lângă Inalta Curte de Casație si Justiție - Direcția Națională Anticorupție - Serviciul Teritorial Mureș.

**Art. 2.** Municipiul Târgu Mureș prin Consiliul Local se constituie ca parte civilă în dosarul penal nr. 91/P/2021 al Parchetului de pe lângă Înalta Curte de Casație si Justiție - Direcția Națională Anticorupție - Serviciul Teritorial Mureș cu suma de  224.916,21 lei conform adresei nr. 69644/26.10.2023 emisă în dosarul penal nr. 91/P/2021 al Parchetului de pe lângă Înalta Curte de Casație si Justiție - Direcția Națională Anticorupție - Serviciul Teritorial Mureș, întinderea certă a prejudiciului urmând a fi stabilită în raport de probele ce vor fi administrate în cauză.

**Art. 3.** Se desemnează \_\_\_\_\_\_\_\_\_\_\_\_\_\_\_\_\_\_\_\_ în calitate de reprezentant legal al persoanei vătămate să reprezinte Municipiul Târgu Mureș în toate fazele procesului penal, care derivă din dosarul penal nr. 91/P/2021.

**Art .4.** Cu ducerea la îndeplinire a dispozițiilor prezentei hotărâri se împuternicesc Secretarul General al Municipiului, aparatul de specialitate al primarului prin Direcţia Juridică, Contencios Administrativ și Administratie publică locală, Direcția Proiecte cu Finanțare Internațională și Resurse Umane și persoana desemnată la art. 3, care vor întreprinde demersurile legale necesare.

**Art. 5.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta hotărâre se înaintează Prefectului Judeţului Mureş pentru exercitarea controlului de legalitate.

**Art. 6.** Prezenta hotărâre se comunică:

- Direcţiei Naționale Anticorupție - Serviciul teritorial Mureș;

- Direcţiei Juridice, Contencios Administrativ și Administratie publică locală;

- Direcției Proiecte cu Finanțare Internațională și Resurse Umane;

- Persoanei desemnate la art. 3 al prezentei hotărâri;

**Viză de legalitate,**

**Secretar general al Municipiului Târgu Mureș,**

**Bordi Kinga**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ.

****

**Nr. 72314/104 din 09.11.2023**

**Referat de aprobare**

la proiectul de hotărâre privind constituirea Municipiului Târgu Mureș prin Consiliul Local ca parte civilă în dosarul penal nr. 91/P/2021 al Parchetului de pe lângă Inalta Curte de Casație si Justiție - Direcția Națională Anticorupție - Serviciul Teritorial Mureș

Subsemnații, în calitate de consilieri locali în cadrul Consiliului local al Municipiului Târgu Mureș, arătăm următoarele:

La data de 26 octombrie 2023 a fost înregistrată la municipiul Târgu Mureș adresa nr. 69644 din 26 octombrie 2023, întocmită de Parchetul de pe lângă Inalta Curte de Casație si Justiție - Direcția Națională Anticorupție - Serviciul Teritorial Mureș, în dosarul penal nr. 91/P/2021.

În contextul celor reținute cu privire la prejudiciul adus bugetului Municipiului Târgu Mureș ca urmare a punerii în mișcare a acțiunii penale față de Soos Zoltan-primarul Municipiului Târgu Mureș, pentru săvârșirea a patru infracțiuni de abuz în serviciu, cercetate în dosarul cu numărul mai sus indicat, raportat la calitatea de autoritate deliberativă locală a Consiliului Local Târgu Mureș, s-a solicitat să comunice dacă acesta întelege să se constituie parte civilă în cauză, în conformitate cu dispozițiile art. 20 alin. 1 teza finala Cod procedură penală și să comunice cu celeritate organului de urmărire penală.

Este de subliniat faptul că Parchetul de pe lângă Inalta Curte de Casație si Justiție - Direcția Națională Anticorupție - Serviciul Teritorial Mureș, a solicitat Consiliului Local să-și precizeze poziția cu **celeritate,** aceasta fiind si motivația noastră pentru promovarea acestui proiect de act administrativ.

Arătăm că potrivit dispozițiilor art. 79 C.p.p. *“persoana care a suferit o vătămare fizică, materială sau morală prin fapta penală se numește parte vătămată“,* cele ale art. 84 C.p.p. potrivit cărora *“persoana vătămată care exercită acțiunea civilă în cadrul procesului penal este parte în procesul penal și se numește parte civilă”.*

Astfel, avantajul constituirii ca parte civilă în cadrul procesului penal îl reprezintă faptul că persoana vătămată are posibilitatea de a folosi întreg materialul probator administrat în cauză de organele judiciare, spre deosebire de exercitarea acțiunii civile în fața instantei civile, unde întreg procesul de judecată este **guvernat de principiul disponibilității.**

**Necesitatea constituirii Municipiului ca parte civilă în dosar derivă din faptul că organul de cercetare penală a încadrat în aceasta fază a urmăririi penale Municipiul Târgu Mureș ca fiind persoană vătămată, punându-i în vedere să calculeze un prejudiciu, prezumtiv în această fază. Este de datoria Consiliului să se constituie parte civilă în urma solicitării organului de cercetare penală, pentru a-și exercita dreptul de a fi parte în proces, a accesa toate lucrările dosarului și tot probatoriul și a depune toate diligențele în scopul stabilirii întinderii exacte a prejudiciului indicat. Având în vedere că este vorba de BANI PUBLICI incumbă consiliului obligația de face orice demers cu scopul stabilirii întinderii și recuperării eventualului prejudiciu, iar constituirea de parte civilă are ca scop final chiar acest fapt.**

**Scopul constituirii ca parte civilă nu este, în prima fază, stabilirea cuantumului cert al prejudiciului, ci accesul părții civile la lucrarile dosarului - tocmai ca pe întreg parcursul procesului să poată stabili și solicita eventuale modificări ale cuantumului, în functie de probele și lucrările din dosar. Consiliul împreună cu aparatul de specialitate nu ar avea posibilitatea să ajungă la un cuantum al prejudiciului cât mai aproape de realitate, dacă PERSOANA VĂTĂMATĂ nu ar avea acces la dosar. Astfel, subliniem faptul că acesta este scopul constituirii Municipiului ca parte civilă: comunicarea de către organul de cercetare penală și ulterior de către instanță a tuturor actelor de procedură de pe parcursul procesului penal către Municipiu. Cu atât mai mult, Municipiul fiind încadrat de catre organul de cercetare penală ca fiind persoana vătămată. În virtutea acestui fapt este necesară constituirea de parte civilă.**

În vederea analizării oportunității adoptării prezentului proiect de act normativ, trebuie avute în vedere dispozitiile art. 20 alin. 1 și 4 Cod procedură penală, potrivit cărora constituirea ca parte civilă se poate face până la începerea cercetării judecătorești, organele judiciare având obligația de a aduce la cunostința persoanei vătămate acest drept, nerespectarea termenului de constituire conducând la inadmisibilitatea cererii de constituire în cadrul procesului penal, putand fi introdusă acțiune doar la instanța civilă.

Față de dispozitiile legale aplicabile în materia procesual penală, raportat la starea de fapt și termenul în care actiunea civilă poate fi exercitată înăuntrul procesului penal, **considerăm obligatorie și oportună exercitarea acesteia, fiind unul din drepturile persoanei vătămate stabilit de legiuitor.**

Raportat la prejudiciul constatat în urma cercetărilor efectuate de organele de urmărire penală – DNA - Serviciul Teritorial Mureș în sumă de **224.916,21** **lei,** în cazul în care instanța judecătorească prin sentința pe care o va pronunța va constata existența acestui prejudiciu, **se impune recuperarea în integralitate a acestuia de la persoanele care se fac vinovate.**

De asemenea, în vederea recuperării prejudiciului, serviciile de specialitate din cadrul aparatului de specialitate al primarului (serviciul contabilitate/resurse umane și serviciul juridic), vor efectua demersurile în vederea **calculării întinderii și cuantumului prejudiciului** și demersurile procesuale pentru recuperarea acestuia.

**Având în vedere stadiul procesual și infracțiunile pentru care este cercetat primarul Soos Zoltan, prejudiciul care, în această fază, este prezumat că l-a adus bugetului municipiului, ESTE DE DATORIA NOASTRĂ, în calitate de organ deliberativ și de reprezentanți ai cetățenilor municipiului, să procedăm la constituirea ca parte civilă în dosarul menționat în cuprinsul prezentei.**

Prin urmare, în temeiul prevederilor art. 20 alin. 1 și 2 din Codul de Procedură Penală, propunem adoptarea unei hotărâri prin care municipiul Târgu Mureș prin Consiliul Local să se constituie ca parte civilă în cadrul dosarului menționat în prezenta.

Inițiatori

CONSILIERII LOCALI

|  |  |
| --- | --- |
| **Suciu Horațiu-PNL** | **Tamasi Zsolt-Jozsef-UDMR** |
| **Șarlea Horea Arthur-PNL** | **Portik Vilmos-Laszlo-UDMR** |
| **Gyorgy Alexandru-PNL** | **Szabo Peter – UDMR** |
| **Voicu Bogdan Costin- PNL** | **Frunda Csenge Orsolya- UDMR** |
| **Pescar Radu-Mircea-PMP** | **Kelemen Attila-Marton-UDMR** |
| **Kiss Zoltan – PMP** | **Berecki Sandor-UDMR** |
| **Maior Sergiu-Claudiu - Pro România** | **Kakassy Blanka-UDMR** |
| **Moldovan Călin – Pro România** | **Iszlai Tamas-UDMR** |
| **Papuc Sergiu-Vasile – PSD** | **Jakab Istvan Attila – UDMR** |
| **Pui Sebastian-Emil – PSD** | **Szabo Arpad – UDMR** |
| **Papai Laszlo Zsolt – POL** | **Venczi Vidor Janos – UDMR** |
| **Mureșan Adrian - POL** |  |